《寄题虞阳山周氏隐居五咏 其一 妙光庵》
宋代·孙觌

孤烟抱水村，落日满云树。乱山如连环，杨柳是门处。

青缭竹溪如，翠点苔石路。钟鱼寂无声，白日掩僧户。

茗碗酌云腴，香篆擢烟缕。坐稳不知夕，炯炯山月吐。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。